APROBACIÓN DEFINITIVA DO PROXECTO DE EQUIDISTRIBUCIÓN PARA O DESENVOLVEMENTO DO PLAN DE SECTORIZACIÓN DE O VIEIRO
ADMINISTRACIÓN LOCAL — Municipal — Cañiza, A (Urbanismo e Patrimonio, 08/04/2020)

A Xunta de Goberno Local do Concello da Cañiza (Pontevedra) en sesión celebrada na data 06.02.2020 aprobou definitivamente o Proxecto de equidistribución para o desenvolvemento do Plan de Sectorización de O Vieiro, a executar polo sistema de concerto, adoptando o acordo que de seguido se transcribe: PRIMEIRO. Aprobar definitivamente o Proxecto de equidistribución para o desenvolvemento do Plan de Sectorización de O Vieiro, a executar polo sistema de concerto. de conformidade con os artigo 107 da LSG e 274 do Regulamento da LSG esta aprobación definitiva terá os seguintes efectos: a) Transmisión ao municipio, en pleno dominio e libre de cargas, de todos os terreos de cesión obrigatoria para a súa incorporación ao patrimonio público do solo ou a súa afectación aos usos previstos no planeamento. b) Subrogación, con plena eficacia real, das antigas polas novas parcelas correspondentes. c) Afectación real das parcelas adxudicadas ao cumprimento das cargas e pagamento dos custos inherentes ao sistema de actuación correspondente (artigo 107.1 da LSG). Neste senso debemos de ter en conta que o promotor tratase dun propietario único dos terreos con o que será o que asuma as cargas e beneficios do ámbito, con independencia da cesión dos terreos de cesión obrigatoria en favor do concello SEGUNDO. Que se proceda a publicar un anuncio no Boletín Oficial da Provincia e no Diario Oficial de Galicia TERCEIRO. Que se proceda a Notificación individualizada a cargo da Administración actuante a todos os propietarios e interesados no polígono e nos sistemas xerais afectos, considerando os datos catastrais e os que figuren no Rexistro da Propiedade segundo a certificación expedida para tal efecto no seo do procedemento. Así mesmo, notificarase aos titulares de cargas e gravames afectados pola equidistribución. CUARTO. De conformidade con o establecido nos artigos 107.3 da LSG e 272 do decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro do Solo de Galicia, unha vez firme en vía administrativa o acordo de aprobación definitiva do instrumento de equidistribución, procederase a súa inscrición no Rexistro da Propie dade RECURSOS: De conformidade coa Disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID‐19, os prazos para presentar os recursos correspondentes quedan suspendidos. A presente resolución pon fin á vía administrativa e contra ela, unha vez que perda vixencia dita suspensión ou as súas posibles prórrogas, pode interpoñerse ou ben recurso potestativo de reposición ante o mesmo órgano que a ditou, no prazo dun mes a contar desde o día seguinte ao da súa notificación ou publicación, sempre que perdese vixencia dita suspensión ou as súas posibles prórrogas, ou ben recurso contencioso-administrativo perante o xulgado do Contencioso-Administrativo de Pontevedra, no prazo de dous meses a contar desde o día seguinte ao da súa notificación ou publicación, sempre que perdese vixencia dita suspensión ou as súas posibles prórrogas. Se se optase por interpoñerse o recurso potestativo de reposición, non poderá interpoñerse recurso contencioso-administrativo ata que aquel sexa resolto expresamente ou se producise a súa desestimación por silencio. Todo iso sen prexuízo de que se interpoña calquera outro recurso que se estime procedente a teor do artigo 40 da Lei 39/2015, do 1 de outubro, do Procedemento Administrativo Común das Administracións Públicas Documento asinado electronicamente por LUIS ANTONIO GÓMEZ PIÑA, Alcalde do Concello de A Cañiza.